Японска плетачна техника вдъхновила хитра конструкция за… детски пясъчник – GreenTech.bg
НачалоБиоЯпонска плетачна техника вдъхновила хитра конструкция за… детски пясъчник
05/04/2014 GreenTech.bg Био, Еколайф, Общество 0
Проектирането на пясъчник за деца изобщо не изглежда голямо предизвикателство. Въпреки това PPAG Architects са подходили по необикновен начин към идеята. Тази красива детска площадка в Квартала на музеите във Виена е направена от преплетени върбови клонки, които живеят и увиват детския кът в зеленина. От гледна точка на дизайнерите това е „един вдъхновяващ дизайн, който расте със сезоните“. Проектът бе удостоен с награда на тазгодишните Architizer A + Awards в категорията за временни структури.
Ако оставим настрана вдъхновяващия дизайн“, идеята е полезна по няколко причини.
Плетката се базира на древна японска тъкачна техника на име Кагоме. Решетката от върбови клонки започва с техните корени, които са посадени в почвата, а нагоре стеблата са преплетени помежду си. Това става най-лесно с едногодишни върбови стебла. Оформилата се мрежа засенчва леко и осигурява безопасна среда за децата. Освен това тя расте и се променя със сезоните.
Растящата естествена структура предлага пясъчна площадка за игра за младите гости на „Квартала на музеите“ във Виена.